ธิดาดิน หินอ่อน

ข้าวทิพย์ ธิดาดิน (16 สิงหาคม พ.ศ. 2532 –) เป็นนักร้อง - นักแสดง นักร้องเพลงลูกทุ่ง-หมอลำหญิงชาวไทยสังกัดแกรมมี่โกลด์ เธออยู่ในวงการบันเทิงมาแล้ว 15 ปี และนักแสดง  หนึ่งในนักร้องในโครงการ น้องใหม่ไต่ดาว โครงการ 1 รวมดาวที่ราบสูง

เธอเกิดที่อำเภอเสนางคนิคม จังหวัดอำนาจเจริญ จบการศึกษาระดับปริญญาตรีจากมหาวิทยาลัยรัตนบัณฑิต เธอซึมซับการเป็นศิลปินมาจากบิดาและครอบครัว และเธอเริ่มร้องเพลงอย่างจริงจังตั้งแต่ระดับอุดมศึกษาชั้นปีที่ 1 จนเมื่อเธอจบปริญญาตรี เธอได้พบกับอำไพ มณีวงษ์ นักแต่งเพลงและนักดนตรีหมอลำชื่อดัง อำไพได้พาเธอไปพบกับสลา คุณวุฒิและเธอได้เป็นศิลปินในโครงการ น้องใหม่ไต่ดาว โครงการ 1 และบันทึกเสียงผลงานเพลงในโครงการคือ สาว ม.ปลาย ยังอายฮัก และ ม.หก เทอมสุดท้าย และหลังจากนั้นเธอจึงได้เป็นศิลปินสังกัดแกรมมี่โกลด์นับแต่นั้นเป็นต้นมา

ประวัติ
เธอเกิดเมื่อวันที่ 16 สิงหาคม พ.ศ. 2532 ที่ตำบลหนองสามสี อำเภอเสนางคนิคม จังหวัดอำนาจเจริญ เป็นบุตรีของนายวินัยและนางลำเพา หินอ่อน จบการศึกษาชั้นประถมศึกษาจากโรงเรียนบ้านสมสะอาดเนินกุง ระดับมัธยมศึกษาจาก โรงเรียนนาเวียงจุลดิศวิทยา ระดับอุดมศึกษา มหาวิทยาลัยรัตนบัณฑิต สาขา บริหารธุรกิจการตลาด และ จบการศึกษาเมื่อปี พ.ศ. 2555

วงการบันเทิง
เธอชื่นชอบการร้องเพลงตั้งแต่เด็ก เนื่องจากบิดาของเธอเป็นพระเอกหมอลำ (ชื่อวินัยน้อย เพ็ชรเสนาง) และในวัยเด็กเธอเคยเดินสายประกวดร้องเพลงในฐานะตัวแทนของโรงเรียนมาหลายครั้งและยังได้รับการสนับสนุนจากคุณครูและผู้ใหญ่เป็นอย่างดี

ต่อมาเมื่อเธอกำลังศึกษาอยู่ชั้นมัธยมศึกษาปีที่ 6 ที่โรงเรียนนาเวียงจุลดิศวิทยา นายบุญช่วย แสงจันทร์ ผู้อำนวยการโรงเรียนนาเวียงจุลดิศวิทยา ณ ขณะนั้น ทราบมาว่าสลา คุณวุฒิ กำลังต้องการนักร้องแนวลูกทุ่งหมอลำหน้าใหม่
ซึ่งอยู่ในโครงการ น้องใหม่ไต่ดาว โครงการ 1 รวมดาวที่ราบสูง ของแกรมมี่โกลด์ นายบุญช่วย จึงเรียกเธอไปบันทึกเทปเสียง และเมื่อนำไปส่งให้ทางสังกัดเธอก็ได้ผ่านการคัดเลือก

สลาจึงได้แต่งเพลงให้เธอขับร้องสองเพลงเพื่อบันทึกเสียงเป็นครั้งแรก ได้แก่ สาวมอปลายยังอายฮัก และ มอหกเทอมสุดท้าย พร้อมตั้งชื่อในวงการให้เธอคือ ข้าวทิพย์ ธิดาดิน และเธอก็ยังมีผลงานในวงการบันเทิงมาถึงทุกวันนี้

ในวงการภาพยนต์ และละครโทรทัศน์ เธอแสดงละครโทรทัศน์หลายเรื่อง ในปี พ.ศ. 2560 เธอได้ร่วมแสดงละครโทรทัศน์เรื่องนายฮ้อยทมิฬ ออกอากาศทางช่อง 7 เอชดี รับบทเป็น บัวเขียว โดยแสดงคู่กับพงศธร ศรีจันทร์ ในปี พ.ศ. 2563 เธอได้ร่วมแสดงละครโทรทัศน์เรื่องมงกุฎดอกหญ้า ออกอากาศทางช่องวัน รับบทเป็น กิ่งอ้อ เสียงสวรรค์ และ อีกหลายเรื่องงานสุดท้ายที่เขาทำก่อนพักเบรกคืออัลบั้มชุดที่ 2 ของเขาในปี 2555 ภายใต้สังกัดแกรมมี่ โกลด์ เขาเป็นศิลปินและทำงานเบื้องหลังให้กับศิลปินคนอื่นๆ ที่แกรมมีโกลด์

ผลงานเพลง
 อัลบั้มเดี่ยว 

 อัลบั้มพิเศษ 

 ซิงเกิ้ลเดี่ยว 

 เพลงประกอบละคร 

 อัลบั้มรวมฮิต 

 เพลงที่ร่วมร้องกับศิลปินอื่น 
เพลงที่ข้าวทิพย์ ธิดาดินได้มีส่วนร่วมในการการร้อง

 เพลงในโปรเจกต์พิเศษ 

ผลงานการแสดง
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7 

 ละครโทรทัศน์ทั้งหมดด้านล่างนี้ออกอากาศทางจีเอ็มเอ็ม 25 

(ซิตคอม)

 ละครโทรทัศน์ทั้งหมดด้านล่างนี้ออกอากาศทางช่องวัน

 ภาพยนตร์ 

 โฆษณา 
 ช่องแกรมมี่ 4 ช่อง (ช่อง Fan TV., ช่อง Bang Channel, ช่อง Green Channel และช่อง Acts Channel) ร่วมด้วย ไมค์ ภิรมย์พร,ต่าย อรทัย,เอิร์น สุรัตน์ติกานต์ และศิลปิน นักร้อง นักแสดงอีกมากมาย (2552)
 กล่องรับสัญญาณ GMM. Z รุ่น HD ร่วมด้วย ต่าย อรทัย,ไผ่ พงศธร,หญิงลี ศรีจุมพล และศิลปิน นักร้อง นักแสดงอีกมากมาย (2556-2557)

 มิวสิควีดีโอ 

 คอนเสิร์ต 
 คอนเสิร์ต คาราวานแฟนทีวีสามัคคีสัญจร 1 (พ.ศ. 2555)
 คอนเสิร์ต ครูสลามายามบ้าน ครั้งที่ 14 (2 เมษายน 2556)
คอนเสิร์ต สลา คุณวุฒิ คนสร้างเพลง เพลงสร้างคน (27 สิงหาคม พ.ศ. 2559) 
 คอนเสิร์ต ดนตรีบำบัด คืนคนดีสู่สังคม ครั้งที่ 10 (2561)
 คอนเสิร์ต ดนตรีบำบัด คืนคนดีสู่สังคม ครั้งที่ 12 (2561)
คอนเสิร์ต 28 ปี ดวงจันทร์...กลางดวงใจ พุ่มพวง ดวงจันทร์ (2563) 
 คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (2563 / รังสิต & นครราชสีมา & อุดรธานี)
 คอนเสิร์ต ดนตรีบำบัด คืนคนดีสู่สังคม ครั้งที่ 17 (2565)

ผลงานพิธีกร ออนไลน์  พ.ศ. 2564' :  ทางช่อง YouTube: ข้าวทิพย์ ธิดาดิน Channel 247,000 คน
 Instagram kaothip.tidadin  632,000
 เฟสบุ๊ค ข้าวทิพย์ ธิดาดิน ยอดผู้ติดตาม 1,355,782 คน
tiktok ข้าวทิพย์ ธิดาดิน @kaothip.tidadin ยอดผู้ติดตาม 475,9000 คน

รางวัล
 รางวัล มหานครอวอร์ดส ครั้งที่ 7 ประจำปี 2553 สาขาศิลปินลูกทุ่งหน้าใหม่ฝ่ายหญิงยอดนิยม จากเพลง อ้ายอย่าเว้าเล่น
 รางวัล มหานครอวอร์ดส ครั้งที่ 8 ประจำปี 2554 สาขาอัลบั้มเพลงลูกทุ่งยอดนิยม จากอัลบั้มพิเศษ เส้นทางสายคิดฮอด โดยเพลง จีบเบาๆ เว้าค่อยๆ
 รางวัล คมชัดลึก อวอร์ดส ครั้งที่ 10 ประจำปี 2555 สาขา เพลงอมตะรังสรรค์ชายยอดเยี่ยม จากเพลง พี่จ๋าหลับตาไว้ ในอัลบั้มพิเศษ ตามฮอยอีสาน ชุดที่ 1
 2559 - รางวัลเสาอโศกผู้นำศีลธรรม รับประทานจากพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
 2561 - รางวัลมายาอวอร์ด 2018 สาขา ดาราสบทบหญิงขวัญใจมหาชน จากละครเรื่อง นายฮ้อยทมิฬ บท บัวเขียว

อ้างอิง

แหล่งข้อมูลอื่น 
 

บุคคลที่เกิดในปี พ.ศ. 2532
บุคคลที่ยังมีชีวิตอยู่
นักร้องหญิงชาวไทย
นักร้องลูกทุ่งหญิงชาวไทย
นักดนตรีหมอลำ
นักแสดงหญิงชาวไทย
นักแสดงละครโทรทัศน์หญิงชาวไทย
พุทธศาสนิกชนชาวไทย
บุคคลจากอำเภอเสนางคนิคม
ศิลปินสังกัดแกรมมี่โกลด์
ยูทูบเบอร์ชาวไทย